Suderfjild

Suderfjild is in wenwyk op De Jouwer, dy't yn de jierren sechtich en santich fan de tweintichste iuw boud waard. By de bou stie Suderfjild ek wol bekend as De Jouwer-East. De wyk leit tusken de Skien, Geert Knolwei en Sewei. Suderfjild is de wyk fan De Jouwer mei de measte ynwenners. De meast tichtbefolke wyk is lykwols Westermar.

De wyk is strak opsetten en hat in soad rychjeswenningen en twa-ûnder-ien-kapewenningen.Bestimmingsplan De Jouwer - Súd, 24 maaie 2012. Buro Vijn B.v. In grut part fan dizze wenningen is sosjale wenningbou. Oan de súdkant is in bungalowbuert boud. Dêr steane ûnder oare eksperimintele wenningen út de jierren '70.

 Histoarje 
It gebiet dêr't Suderfjild yn leit hearde oant en mei 1954 by it eardtiidske doarp Westermar.Redaksje (29 jannewaris 1954): 'Haskerland wijzigt dorpsgrenzen' Ljouwerter Krante. De greidlannen tusken de doarpsstrjitte fan Westermar en de destiidske gemeentegrins mei Doanjewerstâl yn it suden stiene bekend as it "Suderfjild". 

Ferspraat oer it fjild stie in tal pleatsen. Yn dit gebiet slingere it Binnenpaad, dat oansluet op it Tsjerkepaad yn Haskerhoarne. Yn 1940 waard dy ferbining ferbrutsen, doe 't Rykswei 43 oanlein waard. Dizze dyk soe de lettere súdgrins fan de wyk Suderfjild foarmje.Redaksje (11 jannewaris 1939): 'Rijksweg 43 - Het gedeelte Joure - Sewei.',  Nieuwsblad van Friesland.Redaksje (15 juny 1940): 'De opening van rijksweg 43', Ljouwerter Krante. Neist lintbebouwing oan de Geert Knolwei, wêrûnder it tsjerkhôf fan Westermar, wie der ek al bebouwing oan de Skien. Benammen oan it begjin en ein fan de Skien stiene al huzen. 

Yn 1957 skreau de Ljouwerter Krante dat der plannen leine foar in útwreidingsplan oan de eastkant fan de Skien. Hjir soene 800 wenningen boud wurde moatte, der soe in swimbad komme moatte en der waard sprutsen oer in motel.Redaksje (24 augustus 1957): 'Ten oosten van de Scheensweg wordt uitbreiding voorbereid', Ljouwerter Krante. Foar de bou fan de nijbouwyk, waard alle besteande bebouwing yn it fjild ôfbrutsen en waarden âlde paden opromme. Uteinlik kamen der mear as 1200 wenningen yn Suderfjild. It swimbad waard iepene yn 1967, it motel folge yn 1974.CBSRedaksje (2 maaie 1967): 'Friesland is te benijden', Ljouwerter Krante.Redaksje (31 maaie 1974): 'Model-motel open aan "Jouster Rond"', Ljouwerter Krante.

 Bou 
Suderfjild is yn twa perioades boud. De skiedsline wurdt foarme troch de Prins Willem-Alexanderstrjitte. Beide dielen hawwe in eigen karakter en binne allinnich mei fyts- en fuotpaden mei elkoar ferbûn. It westlike diel bestiet benammen út sosjale hierwenningen, it eastlike út keapwenningen.

 Westlik diel 
It diel oan de westkant fan de Prins Willem-Alexanderstrjitte is boud yn de jierren '60 en iere jierren '70 fan de 20e iuw. De earste wenningen binne yn 1961 boud oan de súdkant fan de Geert Knolwei, oan de Dodo van Haskastrjitte.Redaksje (22 septimber 1961): 'Haskerland haalt de woningoogst ijlings binnen', Ljouwerter Krante. De rest fan de wyk wurdt fan de Skien ôf yn eastlike rjochting boud. Benammen de bloeiende Jouster yndustry soarget der foar dat de provinsje wenningen oan De Jouwer tawiisde en dat it Suderfjild útwreidzje koe.Redaksje (16 desimber 1966): 'Haskerland wil bouw van huizen in buitendorpen', Ljouwerter Krante.

De strjitnammen yn dit diel fan Suderfjild binne twatalich. Yn it sintrale diel fan de wyk binne strjitten neamd nei leden fan de destiidske keninklike famylje fan Nederlân (lykas Keninginne Julianaleane en Prinses Beatrixstrjitte) en nei leden út de famylje fan Fryske steedhâlders (Johan Willem Frisostrjitte). Oan de súdkant fan de wyk binne in pear strjitten neamd nei Fryske keunstners, lykas de Pier Panderstrjitte en Gysbert Japiksstrjitte. Ek yn de Jouster wyk Blaauwhof binne strjitten nei Fryske keunstners neamd.

Inkele strjitten binne neamd nei gebouwen dy 't yn it ferline yn it Suderfjild stiene. Foarbylden hjirfan binne de Iepensteinleane (neamd nei de pleats Iepenstein), Lycklemastrjitte (nei de Lycklamastins dy 't ea yn Westermar stie) en de Rinzemastrjitte (de Rinzemastins moat stien hawwe op it plak dêr't de strjitte oanlein is).Redaksje (22 juny 1967): 'Nieuwe straatnamen Joure', Friese koerier.

 Eastlik diel 
Yn 1969 joech de destiidske gemeenterie fan Haskerlân oan gjin bebouwing te wollen yn it gebiet oan de eastkant fan de Willem-Alexanderstrjite, ticht bij Knooppunt De Jouwer. Doe 't der inkele jierren letter dochs besluten waard om wenningen te bouwen yn it gebiet, karden de provinsje Fryslân en it Ryk de plannen ôf. Yn 1980 folge in definityf plan, mei minder wenningen en mear boartersterreintsjes. Dat plan waard wol goedkard.Redaksje (17 april 1975)"'In "Zuiderveld-Motel" komen 65 woningen en twee speelveldjes', Ljouwerter Krante.Redaksje (28 augustus 1980): 'Gemeente Haskerland', Ljouwerter Krante. 

It diel oan de eastside fan de Prins Willem-Alexanderstrjitte is út de iere jierren '80. De strjitnammen binne Frysk en ferwize nei âlde ambachten lykas Klokmakkerij en Kûperij. De buert waard pas oanlein, neidat de jongere wiken Westermar en it Skippenkertier al foar it meastepart folboud wiene. 

Yn de tiid fan de bou siet Nederlân yn in resesje; de bou lei stil en nijbouwenningen bleaune lang leech stean. Yn de folksmûle waard dit diel fan De Jouwer dêrom ek wol de spoekbuertneamd.Redaksje (7 jannewaris 1981): 'Joure heeft een "spookbuurt"', Ljouwerter Krante.

 Wykfernijing 
Sûnt de jierren 2000 kaam der ferlet oan fernijing yn Suderfjild. Stap foar stap waarden dielen fan de wyk renovearre. Oan de súdkant fan de wyk waarden tsientallen hierwenningen sloopt om romte te meitsjen foar in boartersfjildsje en inkele keapwenningen. Dit barde yn oerlis mei de buert.Redaksje (3 april 2001): 'Opknappen Jouster wijk kost miljoenen', Ljouwerter Krante.

Sa 'n hûndert wenningen yn de buert fan de Rinzemastrjitte liken sloopt wurde te moatten. De wenningen soene yn minne steat wêze. By neier ûndersyk die bliken dat sloop net nedich wie en dat in yngripende renovaasje folstie.Redaksje (27 desimber 2005): 'Renovatieplan vervangt sloop in Joure', Ljouwerter Krante. Yn de buert waarden dochs inkele tsientallen wenningen en garaazjeboksen ôfbrutsen om yn 2011 romte te meitsjen foar in dwersstrjitte, de Prinses Máximasingel. Dêrneist waarden wenningen ferboud ta keapwenning en waard it iepenbiere grien oanpakt.Redaksje (13 july 2011): 'Wijkvernieuwing Zuiderveld feestelijk afgesloten', Jouster Courant.

Yn 2015 iepene in grutskalich sportkompleks oan de súdkant fan de wyk, op de stee fan it eardere swimbad. It bûtenterrein fan it swimbad moast wike foar sportakkomodaasjes. De haadyngong fan it sportkompleks is oan de Sewei.

 Galerij

Kategory:Wyk yn De Jouwer